./data/stoa0275/stoa024/stoa0275.stoa024.opp-lat1.xml
Tertullian
Quare illa vel ille fidelisimiet prudentissimi et usitatissimi in ecclesia in illam partemtransierunt? Quis hoc dicens non ipse sibi respondet neque prudentesneque fideles neque usitatos aestimandos quos haereses potuerintdemutare? Et hoc mirum, opinor, ut probatus aliqui retropostea excidat? Saul, bonus prae ceteris, livore postea evertitur David, vir bonus secundum cor domini, postea caedis et stupri reusest  Solomon, omni gratia et sapientia donatus a domino, adidololatriam a mulieribus inducitur  Soli enim dei filio servabatursine delicto permanere  Quid ergo, si episcopus, si diaconus, sividua, si virgo, si doctor, si etiam martyr lapsus a regula fuerit,ideo haereses veritatem videbuntur obtinere? Ex personis probamusfidem, an ex fide personas? Nemo est sapiens, nemofidelis, nemo maior, nisi Christianus  Nemo autem Christianus, nisi qui ad finem usque perseveraverit  Tu, ut homo, extrinsecusunumquemque nosti  Putas quod vides  Vides autem, quousque oculos habes  Sed oculi, inquit, domini alti  Homo in faciem, deus in praecordia contemplatur  Et ideo contemplatur et ideo cognoscit dominus qui sunt eius, et plantam, quam non plantavit, eradicat, et de primis novissimos ostendit: et ventilabrum in manu portat ad purgandam aream suam  Avolent quantum voluntpaleae levis fidei quocunque adflatu temptationum, eo purior massafrumenti in horrea domini reponetur  Nonne ab ipso domino quidamdiscentium scandalizati deverterunt? Nec tamen proptereaceteri quoque discedendum a vestigiis eius putaverunt, sed quiscierunt illum vitae esse verbum et a deo venisse, perseveraveruntin comitatu eius usque ad finem, cum illis, si vellent etipsi discedere, placide obtulisset  Minus est, si et apostolum eius aliqui Phygelus et Hermogenes et Philetus et Hymenaeus reliquerunt: ipse traditor Christi de apostolis fuit  Miramur deecclesiis eius, si a quibusdam deseruntur, cum ea nos ostendunt Christianos quae patimur ad exemplum ipsius Christi  Ex nobis,inquit, prodierunt, sed non fuerunt ex nobis  Si fuissent ex nobis,permansissent utique nobiscum